Presidenti i Turqisë Adullah Gul viziton Iranin
Të dy vendet janë angazhuar të trefishojnë marrëdhëniet dy palëshe
Presidenti turk Abdullah Gul shoqërohet nga më shumë se 100 afaristë në vizitën e tij tre-ditore në Iran. Turqia dhe Irani në fillim të muajit u angazhuan të trefishojnë tregëtinë mes tyre që aktualisht është në nivelin e 10 miliardë dollarëve, në 30 miliardë dollarë deri në vitin 2015. Zëdhënësi i Ministrisë së Jashtme turke Burak Ozgergin tha se angazhimi i Turqisë me Iranin është rruga më e mirë për të ecur përpara. tha ai. Në një intervistë para vizitës së tij, zoti Gul tha se çështja bërthamore e Iranit duhet të zgjidhet përmes negociatave dhe Turqia do të vazhdojë të ndihmojë në këtë drejtim. Turqia, një vend anëtar i Natos dhe kandidat për të hyrë në BE, e ka pozicionuar veten si ndërmjetës. Vitin e kaluar ajo ndihmoi në arritjen e një marrëveshje me Iranin. Por marrëveshja nuk u përfill nga komuniteti ndërkombëtar, ndërsa një diplomat i lartë evropian iu referua asaj si e dështuar. Muajin e kaluar, raundi i fundit i bisedimeve mes Iranit dhe komunitetit ndërkombëtar dështoi, duke rezultuar në thirrje për sanksione të mëtejshme ekonomike kundër Teheranit. Analisti Cengiz Aktar thotë se koha e vizitës së presidentit turk në Iran është një shenjë që tregon se sa larg janë hapat që ndërmerr Turqia nga ato të aleatëve perendimorë: Megjithë lidhjet e ngushta me BE-në dhe Shtetet e Bashkuara, Turqia ka thënë se do të zbatojë vetëm sanksionet e OKB-së kundër Iranit. Në fillim të muajit, disa kompani turke u futën në listën e zezë të Shteteve të Bashkuara për shkelje të sanksioneve kundër Iranit. Megjithë këtë lëvizje kryeministri turk tha se nuk do të ketë ndryshim të politikës. tha ai. Thellimi i lidhjeve ekonomike me Iranin pritet të përqëndrohet kryesisht tek energjia. Irani është furnizuesi i dytë më i madh i Turqisë me gaz natyror. Vëzhguesit thonë se Ankaraja kërkon që kompanitë turke të zhvillojnë sektorin energjitik të Iranit, veçanërisht tani që shumë konkurrentë ndërkombëtar janë tërhequr për shkak të sanksioneve. Ankaraja e sheh gjithashtu Iranin me një rol kyç në zhvillimin e Turqisë si një qendër energjitike rajonale. Ekonomisti i lartë Emre Yigit me kompaninë turke Global Securities thotë se kjo është edhe në interes të Evropës. A po luan Turqia lojën e strategjisë afatgjatë, duke vepruar në interes të fqinjëve të saj, apo po bëhet gjithnjë e më shumë një shtet që vepron me kokën e vet? Vizita e presidentit turk në Iran do të mbështeste ndoshta të dyja argumentat. Por nëse mosmarrëveshjet rreth programit bërthamor të Iranit thellohen ashtu siç edhe pritet të ngjasë, vëzhguesit ndërkombëtar thonë se balanca e tanishme diplomatike që po përpiqet të mbajë Turqia, do të jetë shumë më e vështirë për t’u manovruar.